  Майя Бывальцева Удмуртиысь следж-хоккеистъёс Россилэн чемпионатаз азвесь медальёс утӥзы. Со сярысь ивортэмын командалэн «» группаяз. Берпуметӥ пумиськонзэ «Удмуртия» клуб Москваысь «Белые медведи» командаен ортчытӥз. Шудон 3:0 лыдын йылпумъяськиз. Москвичьёслэн капкаязы шайбаез пыртӥзы Евгений Петров, Иван Кузнецов но Павел Широбоков. Россилэн чемпионатэзлэн кыкетӥ люкетэз Тула улосвылысь Алексин карын 16–22 южтолэзе ортчиз. Нырысетӥ люкетэз — отын ик 2016-тӥ арын коньывуонэ.  Чемпионат улсын Удмуртиысь команда 28 очко люказ но кыкетӥ инты басьтӥз. Нырысетӥ луиз Ханты-Мансийскысь «Югра», куинетӥ интыын Москва улосвылысь «Феникс». Тегъёс: Спорт Следж-хоккей Удмуртия Россия  